Edadil Kadın

Edadil Kadın ( – „Koʻngil nafisligi“; 1845-yilda tugʻilgan – 1875-yil 12-dekabrda vafot etgan) – Usmoniylar imperiyasi sultoni Abdulazizning xotini.

 Hayoti 
Edadil abxaz millatiga mansub boʻlib, shahzoda Aredba Tandal beyning qizi boʻlgan. Uning hech boʻlmaganda bir ukasi boʻlgan. Edadil yoshligidayoq saroy xizmatiga kirgan va u yerda, ayniqsa, Volida Sulton, Abdulazizning onasi Pertevniyal Sultonga yoqib qolgan. Abdulaziz taxtga chiqqanidan soʻng Edadil sultonga uning oʻgay opasi Adile Sulton tomonidan aka-singil oʻrtasidagi yarashuv ramzi sifatida taqdim etilgan. Edadil jozibali, qoʻngʻir sochli va och koʻk koʻzli ayol sifatida tasvirlangan.

1861-yilda, Abdulaziz taxtga chiqqanidan keyin Edadil Dolmabahçe saroyida Abdulazizga turmushga chiqqan va „Ikkinchi Kadın“ unvonini olgan. Nikohdan 1 yil oʻtib, 1862-yil 14-noyabrda u birinchi farzandi, oʻgʻli Shahzoda Mahmud Jaloliddinni dunyoga keltirgan.

Oradan 4 yil oʻtgach, 1866-yil 30-noyabrda ikkinchi farzandi, qizi Emine Sulton dunyoga kelgan. Biroq malika 1867-yil 23-yanvarda vafot etgan.

 Vafoti 
Edadil Kadın 1875-yil 12-dekabrda eri Abdulazizdan 1 yil oldin Dolmabahçe saroyida ukasining bemavrid oʻlimi tufayli chuqur qaygʻuga botish oqibatida vafot etgan. Oʻlimidan keyin Divan Yolu koʻchasida joylashgan Sulton Mahmud II maqbarasiga dafn qilingan.

 Farzandlari 
 Ismi  Tugʻilgan sanasi  Vafot sanasi  Izohlar Shahzoda Mahmud Jaloliddin 1862-yil 14-noyabr 1888-yil 1-sentyabr 1 marta uylangan, farzandsiz. Emine Sulton 1866-yil 30-noyabr 1867-yil 23-yanvar Dolmabahçe saroyida tugʻilib, goʻdakligidayoq shu saroyda vafot etgan va Mahmud II maqbarasiga dafn qilingan.

 Yana qarang 
 Usmoniylar sultonlarining xotinlari roʻyxati
 Kadın (unvon)
 Usmoniylar imperiyasi harami

 Manbalar 

 Adabiyotlar 





Turkum:1875-yilda vafot etganlar
Turkum:19-asr Usmoniylar imperiyasi sultonlarining rafiqalari